Diari Oficial de la Generalitat Valenciana


Sumari del DOGV 8577, del 25-06-2019 (2019/5276)

Notificació de la sentència dictada en el procediment de guarda i custòdia número 156/2018.
-------------------------------------------------------------------------------------------

### Dades del document

Número de DOGV
:   8577

Data del DOGV
:   25-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5276


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment de guarda i custòdia número 156/2018. [2019/5276]  
En aquest procediment de guarda i custòdia de fills no matrimonials, contenciós número 156/2018, seguit a instàncies de Sandra Rocamora Rodríguez contra Victoriano Román Azorín Romero, s'ha dictat sentència, l'encapçalament i la part dispositiva de la qual diuen així:  
  
«Sentencia número 157/2018  
Jutgessa que la dicta: Gloria Lobato de Abajo  
Lloc: Elda (Alacant)  
Data: 29 de setembre de 2018  
Part demandant: Sandra Rocamora Rodríguez  
Procuradora: Cristina Maestre Sanz  
Part demandada: Victoriano Román Azorín Romero  
Objecte del judici: dret de família  
Vistos per mi, Gloria Lobato de Abajo, magistrada jutgessa del Jutjat de Primera Instància i Instrucció número 3 d'Elda, aquestes actuacions de regulació de relacions paternofilials a instàncies de Sandra Rocamora Rodríguez, assistida pel lletrat senyor Moratalla Salido, i representada per la procuradora dels tribunals, senyora Maestre Sanz, contra Victoriano Román Azorín Romero, declarat en situació de rebel·lia processal, seguits amb el número 156/2018, en virtut de les facultats que m'han sigut donades per la Constitució i en nom del rei, dicte la següent sentència:  
  
Dispositiva  
Estime substancialment la demanda promoguda per la procuradora dels tribunals, senyora Maestre Sanz, en nom i representació de Sandra Rocamora Rodríguez, contra Victoriano Román Azorín Romero, declarat en situació de rebel·lia processal, adoptant les següents mesures:  
  
1. S'atribueix a ambdós progenitors la titularitat de la pàtria potestat dels menors N\*\*\*i A\*\*\*, si bé l'exercici exclusiu d'aquella s'atribueix a la mare, Sandra Rocamora Rodríguez, i s'autoritza aquesta expressament per a realitzar tots els actes necessaris per a l'escolarització dels menors, perquè aquests reben assistència sanitària i per als altres actes administratius que siga necessari realitzar respecte als menors.  
  
2. S'atribueix la guarda i custòdia dels menors N\*\*\* i A\*\*\* a la mare, Sandra Rocamora Rodríguez.  
3. No es fixa a favor del pare, Victoriano Román Azorín Romero, règim de visites amb els menors.  
4. S'imposa a Victoriano Román Azorín Romero l'obligació d'abonar una pensió d'aliments de 180 euros mensuals per a cadascun dels seus fills menors, que haurà de ser pagada dins dels cinc primers dies de cada mes i per mesos anticipats mitjançant l'ingrés d'aquesta quantitat en el compte corrent que el progenitor custodi indique a aquest efecte. Aquesta pensió serà actualitzada a partir de l'1 de gener de cada any, una vegada publique l'índex de preus al consum l'Institut Nacional d'Estadística.  
Aquesta obligació s'imposa amb efectes retroactius al moment de la presentació de la demanda.  
Ambdós progenitors abonaran a mitges les despeses extraordinàries que es produïsquen en la vida del seu fill, tals com intervencions quirúrgiques, pròtesis, llargues malalties, activitats extraescolars, viatges i excursions escolars, etc., sempre que s'acrediten prou, siguen autoritzades per ambdós progenitors o, quan això no siga possible, siguen autoritzats pel jutjat.  
Tot això sense expressa imposició de costes processals.  
Notifiqueu aquesta resolució a les parts fent-los saber que no és ferma, sinó que és susceptible de recurs d'apel·lació que s'haurà d'interposar en aquest jutjat en el termini de vint dies a comptar des de l'endemà de la notificació. En la interposició del recurs l'apel·lant haurà d'esmentar la resolució impugnada, els pronunciaments que impugna i les al·legacions en què basa l'apel·lació.  
De conformitat amb la modificació de la Llei orgànica del poder judicial per la Llei 1/2009 (BOE 04.11.2009), disposició addicional quinzena, és necessària la consignació en el compte de consignacions i depòsits del jutjat de la quantitat de 50 euros com a requisit per a admetre a tràmit el recurs d'apel·lació indicat més amunt.  
I, posant en les actuacions un certificat d'aquest, inclogueu aquesta sentència en el llibre de sentències.  
Així, aquesta és la meua sentència, que pronuncie, mane i signe.»  
  
I, atés que el demandat, Victoriano Román Azorín Romero, està en parador ignorat, s'expedeix aquesta notificació a fi que li servisca de notificació en forma.  
  
Elda, 21 de maig de 2019.- La lletrada de l'Administració de justícia: María José Giner González.